Sa leze ‘e aultire

Cando in tres meses est sa criadura
cun lepa culva in s'uteru la sègana
o po nd'essire a brou la disgrègana
déndeli una solubbile puntura.

A chimbe meses, cun-d-una mistura,
a nascher molta in presse la piègana
o su tagliu cesareu impiègana
e che la etan in s'ispatzadura,

sas bucadas1 faghinde! A fizos bostros,
mamas, prima 'e nascher si ochides,
ite sezis pius, mamas o mostros?

Ca mancu 'e sa propia carena
libberamente disponner podides
s'in corpus bostru at una vida anzena.

Su deghe 'e Santu Aìne 1975

1Bucadas: ultime contrazioni della bocca nell’agonia.